**LIETUVOS RESPUBLIKOS**

**VALSTYBĖS IR SAVIVALDYBIŲ TURTO VALDYMO, NAUDOJIMO IR DISPONAVIMO JUO ĮSTATYMO 15 STRAIPSNIO PAKEITIMO**

**Į S T A T Y M A S**

2001 m. birželio 5 d. Nr. IX-351

Vilnius

(Žin., 1998, Nr. ; 2000, Nr. )

**1 straipsnis. 15 straipsnio pavadinimo ir 4, 5 dalių pakeitimas**

1. 15 straipsnio pavadinime po žodžio „indeksavimas“ įrašyti žodžius „ir ataskaita apie valstybei ir savivaldybei nuosavybės teise priklausantį turtą“ ir šį pavadinimą išdėstyti taip:

**„15 straipsnis. Valstybės ir savivaldybių turto apskaita, indeksavimas ir ataskaita apie valstybei ir savivaldybei nuosavybės teise priklausantį turtą“.**

2. Pakeisti 15 straipsnio 4 dalies pirmąjį sakinį ir šią dalį išdėstyti taip:

„4. Ataskaitą apie valstybei nuosavybės teise priklausantį turtą rengia Statistikos departamentas Vyriausybės nustatyta tvarka ir kiekvienais metais iki liepos 1 d. teikia Vyriausybei. Vyriausybė kiekvienais metais iki rugsėjo 1 d., vadovaudamasi šio įstatymo nuostatomis, privalo pateikti Seimui ataskaitą apie valstybės turtą.“

3. Pakeisti 15 straipsnio 5 dalį ir ją išdėstyti taip:

„5. Ataskaitą apie savivaldybei nuosavybės teise priklausantį turtą bei patikėjimo teise valdomą valstybės turtą rengia savivaldybės administracija Vyriausybės nustatyta tvarka.“

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS

\_\_\_\_\_\_\_\_\_\_\_\_\_\_